Патрисия Каас

Патрисия Каас (, 1966 елның 5 декабре, Франция, Мозель департаменты, Форбак) — Франция җырчысы, кино актрисасы. 1988 елда «Мадемуазель блюз җырлый» дип аталган беренче альбомын чыгарганнан соң, җырлары дөнья буйлап таралып, альбомнары 17 млн тираж белән сатыла.

 Тәрҗемәи хәле 
1966 елның 5 декабрендә Франциянең Мозель департаменты Форбак шәһәрендә шахтер гаиләсендә туган. Әтисе Йозеф  Лотарингиядә, әнисе Ирмгард Саар төбәгендә туган Франция ватандашлыгы алган алманнар. Әнисе кечкенәдән музыка дәресләренә йөртә. «Карлыккан» тавышын Эдит Пиаф, Марлен Дитрих тавышына охшаталар. Җырчы карьерасын 13 яшендә башлый. Саарбрюккен шәһәрендә «Rumpelkammer» клубы белән контракт төзи. Әлеге клубта аны актер Жерар Депардье күреп ала һәм кызны җырлар язучы Франсуа Бернхейм белән таныштыра. Беренче пластинкасы «Jalouse» () 1985 елда Жерар Депардье акчасына языла. 1990 елда дөнья буйлап беренче гастрольләрен оештыра. Унике илдә 196 концерт куя, җырчыны 700 мең кеше тыңлый. Берничә тапкыр Русиягә дә килә, репертуарында урысча җырлар да («Очи черные», «Не позвонишь», «Мне нравится, что вы больны не мной») бар. Мәскәү кирмәненең Зур концерт залында куйган концертын РФ телевидениеcенең Беренче каналы күрсәтә.
2008-2013 елларда «Л'Этуаль» компаниясенең тауарын рекламалый.

 Бүләкләре, мактаулы исемнәре 
1990 елда «Golden Europa»  (Алмания), 1991 елда World Music Awards һәм «Bambi» премияләре ала.

 Eurovision җыр бәйгесе 
2009 елда Eurovision җыр бәйгесендә (Мәскәү) «Et s'il fallait le faire» балладасы белән катнашып, 8нче урынны ала.

 Дискография
 1988 : Mademoiselle chante...
 1990 : Scène de vie
 1991 : Carnets de scène 
 1993 : Je te dis vous
 1995 : Tour de charme 
 1997 : Dans ma chair
 1997 : Black Coffee
 1998 : Rendez-vous 
 1999 : Le Mot de passe
 1999 : Christmas in Vienna VI 
 2000 : Long Box (Scène de vie, Je te dis vous, Dans ma chair & Le mot de passe)
 2000 : Ce sera nous 
 2001 : Les indispensables de Patricia Kaas 
 2001 : Rien ne s'arrête/Best Of 1987–2001 
 2002 : Piano Bar 
 2003 : Sexe fort
 2005 : Toute la musique... 
 2007 : Ma Liberté contre la tienne 
 2008 : Kabaret
 2009 : 19 (The best of)
 2012 : Kaas Chante Piaf
 2016 : Patricia Kaas

 Фильмография
 2001 — «And Now… Ladies and Gentlemen» (, режиссер Клод Лелуш)  
 2012 — «Assassiné» (, режиссер Тьери Бинисти)

 Әдәбият 
 Декабрьдә кабынган йолдызлар. Патрисия Каас. «Сөембикә», 2016 ел, декабрь, 63нче бит.

 Сылтамалар 
   Патрисия Каас. IMDb
  Патрисия Каас.  Рәсми сайт

 Искәрмәләр 

Төркем:Википедия:Замандашлар биографиясе
Төркем:Франция актрисалары
Төркем:Франция җырчылары
Төркем:XX гасыр актрисалары
Төркем:XXI гасыр актрисалары
Төркем:XX гасыр җырчылары
Төркем:XXI гасыр җырчылары
Төркем:«Алтын граммофон» премиясе лауреатлары
Төркем:Франциянең Сәнгатьләр һәм әдәбият ордены офицерлары
Төркем:Eurovision җыр конкурсында катнашучылар